VS001795
Datum: 2001-06-06T02:00:00.000+02:00
datum_sodbe_i_stopnje: 2005-11-07T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe hrbtenice in reber in njihove posledice
fischer: lahki primeri
odskodnina: 2.700.000,00 SIT
opombe: II Ips 304/2007 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Policist, desničar.

## Škodni dogodek

Prometna nesreča.

## Poškodba

Lažji zvin vratu, zlom čolnička desnega zapestja.

## Telesne bolečine

1.000.000,00 SIT Tožnik je trpel kumulativno hude telesne bolečine 5 dni, srednje hude 3 dni, lažje bolečine pa vsaj 6 mesecev, ki bodo prisotne v zapestju trajno. Po operativnem posegu, ki je je bil opravljen šele leta 2002, je tožnik trpel še 10 dni hude telesne bolečine in 4 mesece srednje hude telesne bolečine.

#### Hospitalizacija

1 teden, operativni poseg.

#### Ambulantno zdravljenje

Številni kontrolni in specialistični pregledi.

#### Rehabilitacija

Rehabilitacija v zdravilišču 1 mesec in pol,

#### Nevšečnosti med zdravljenjem

Številna RTG slikanja. 1 teden Schantzova opornica, 4 mesece in pol mavčna imobilizacija desne roke, bolniški stalež 2 meseca in pol.

## Strah

200.000,00 SIT Intenzivni, kratkotrajni primarni strah, dolgotrajni zmerni sekundarni strah, ki je trajal vse do zaključka zdravljenja po operativnem posegu 7.2.2002.

## Zmanjšanje življenjske aktivnosti

1.400.000,00 SIT V sled poškodbe ima tožnik omejeno gibljivost zapestja srednje stopnje (funkcionalni izpad približno 40%), zmanjšano grobo moč sferičnega in cilindričnega prijema za približno polovico, minimalno omejeno opozicijo palca v smeri upogiba v dlan, kronične obremenilne bolečine in moteno senzibiliteto v poteku postoperativne brazgotine. Zaradi navedene poškodbe težje opravlja svoje delo policista (intervencijski postopki, vaje samoobrambe), v delo mora vlagati več napora, oviran je pri športu. Tožnikove splošne življenjske aktivnosti so zmanjšane za 15%.

## Skaženost

100.000,00 SIT Vidna brazgotina na zapestju, dolga 4 cm.

---

ZOR člen 200, 203